Kardashians mamma om skilsmissen: - Føler meg mislykket
- Jeg trodde jeg skulle være lykkelig for alltid med ham. Men ekteskapet fungerte ikke, og det hele gjør meg veldig trist, sier Kris Jenner i et ferskt intervju med den amerikanske kjendisreporteren Giuliana Rancic. Skilsmissen med ektemannen Bruce Jenner kom elleve måneder etter at ekteparet bestemte seg for å ta ut separasjon. Ifølge rettsdokumentene datert 22. september oppførte Kris «uforenlige forskjeller» som årsaken til skilsmissen. Kris begjærte også delt foreldreansvar for deres 17 år gamle datter, supermodellen Kylie Jenner.Kris og Bruce Jenner har døtrene Kendall og Kylie sammen. De har også fire barn hver fra tidligere forhold. Det nylig skilte ekteparet hadde vært sammen i 22 år før de bestemte å gå hver til sitt. - Jeg ville være i et forhold for resten av livet, og nå føler jeg meg mislykket, forteller den profilerte moren åpenhjertig. Ryktene om brudd begynte å svirre allerede i fjor. Til slutt ga paret etter og fortalte i en pressemelding at de hadde flyttet hver for seg, men at de ville fortsette å bevare vennskapet. Det ser det ut til at Kris vil nå også.- Du svikter ikke en person du har vært sammen med i 25 år. Jeg kan ikke bare forlate ham, og si «hei, nå vil jeg ikke snakke sammen med deg mer», det går ikke, konstaterte hun. Jenner utelukker imidlertid ikke å finne kjærligheten igjen. - Jeg har lyst til å bli forelsket igjen, jeg liker å være forelsket. Det er ingen følelse som er bedre enn det. Så ja, det ville vært fantastisk. Kris Jenner er moren til Khloé, Kourtney og Kim Kardashian, som er de tre mest profilerte døtrene i den skandaleombruste realityserien «Keeping up with the Kardashians». Hun har også sønnen Rob Kardashian. Da Kim Kardashian fødte sin datter North West, som hun har sammen med hip-hop-stjernen Kanye West, ble Kris bestemor for tredje gang.
To uker er gått siden reality-mamma Kris Jenner (58) søkte om skilsmisse fra ektemannen. Hun håper hun blir forelsket igjen.